Villa Castollini | LekkeSlaap
Villa Castollini is 'n Toskaanse vyfster-villa met 'n wonderskone uitsig oor Knysna se strandmeer. Hierdie villa se ligging kan nie meer ideaal wees nie ? dis op die westelike kop van Knysna se bekende Koppe en in die hartjie van die Tuinroete. Villa Castollini bied sielsrus, afsondering, privaatheid en asemrowende, noordelike uitsigte.
Dit is 'n luukse, gerieflike en private instansie wat bestaan uit 10 ruim kamers waarin gerief en elegansie beklemtoon word. Die oopplan-eetkamer, sitkamer- en kombuisarea is nét die plek om watertandlekker ontbyte te geniet terwyl die pragtige sonsopkoms jou bekoor. Wanneer die son sak sit gaste met 'n skemerkelkie in die hand en verlustig hulself in die wisselende kleure van die hemeldoek. Tuisgemaakte aandetes is beskikbaar op versoek en die gashere bied egte gasvryheid.
Villa Castollini is 5 minute se ry van Brenton on Sea se strand af en ook naby aan die wêreldklas Simola- en Pezula Gholfbane. Die Villa se sentrale ligging is ideaal vir besoekers wat al die besienswaardighede op die Tuinroete wil verken. Jou gashere is ook meer as bereid om 'n reisplan volgens jou voorkeure en belangstellings vir jou op te stel.